[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 26.11.2008

COM(2008) 828 окончателен

2005/0237 (COD)

СТАНОВИЩЕ НА КОМИСИЯТА в съответствие с член 251, параграф 2, трета алинея, буква в) от Договора за ЕО относно внесените изменения от страна на Европейския парламент в общата позиция на Съвета по отношение на предложението за

ДИРЕКТИВА НА ЕВРОПЕЙСКИЯ ПАРЛАМЕНТ И НА СЪВЕТА относно общите правила и стандарти за организациите за проверка и преглед на кораби и за съответните дейности на морските администрации

ЗА ИЗМЕНЕНИЕ ПРЕДЛОЖЕНИЕТО НА КОМИСИЯТА съгласно член 250, параграф 2 от Договора за ЕО

2005/0237 (COD)

СТАНОВИЩЕ НА КОМИСИЯТА в съответствие с член 251, параграф 2, трета алинея, буква в) от Договора за ЕО относно внесените изменения от страна на Европейския парламент в общата позиция на Съвета по отношение на предложението за

ДИРЕКТИВА НА ЕВРОПЕЙСКИЯ ПАРЛАМЕНТ И НА СЪВЕТА относно общите правила и стандарти за организациите за проверка и преглед на кораби и за съответните дейности на морските администрации

(текст от значение за ЕИП)

1. Въведение

Съгласно разпоредбите на член 251, параграф 2, трета алинея, буква в) от Договора за ЕО, Комисията представя становище относно измененията, предложени от Европейския парламент на второ четене. Комисията излага по-долу становището си относно 34 изменения, предложени от Парламента.

2. Хронология

Дата на предаване на предложението на Европейския парламент и на Съвета (документ COM(2005) 587 окончателен — 2005/0237COD): | 30 януари 2006 г. |

Дата на становището на Европейския икономически и социален комитет: | 13 септември 2006 г. |

Дата на становището на Комитета на регионите: | 15 юни 2006 г. |

Дата на становището на Европейския парламент на първо четене: | 25 април 2007 г. |

Дата на приемане на общата позиция: | 6 юни 2008 г. |

Дата на становището на Европейския парламент на второ четене: | 24 септември 2008 г. |

3. Цел на предложението

Целта на предложението е да бъде реформирана настоящата система, създадена с Директива 94/57/EО (OВ L 319, 12.12.1994 г., стp. 20) за признаване от страна на Общността на организациите, на които държавите-членки възлагат проверката и сертифицирането на безопасността на корабите по силата на международните конвенции (класификационни организации). За това четвърто изменение на директивата беше използвана техниката на преработване.

В частност, предложението за преработване цели:

1. укрепване на системите за контрол на признатите организации чрез създаването на организация, която да сертифицира системите им на общо, но в същото време независимо управление на качеството;

2. хармонизиране на двойната действаща система за обикновено и ограничено признаване, тоест отсега нататък признаването ще се предоставя единствено въз основа на качеството на услугата и ефективността на съответните организации, без да се отчита големината им;

3. опростяване и по-добро структуриране на общностните критерии за признаване, като последните станат по-строги;

4. реформиране на системата на санкции, която понастоящем не предвижда друго освен временно прекратяване или оттегляне на признаването; предложението цели въвеждането на система от по-постепенни и по-ефикасни финансови санкции, като същевременно бъде запазена възможността за оттегляне при най-сериозните нарушения;

5. въвеждане на взаимно признаване на сертификатите за класификация сред признатите организации (сертификати за съответствие с техническите норми на всяка от тези организации), особено по отношение на морското оборудване, предоставяно въз основа на еквивалентни технически стандарти;

6. изясняване на приложното поле и улесняване на прилагането на някои разпоредби от директивата.

4. Становище на Комисията относно измененията, внесени от Европейския парламент

4.1. Изменения, приети от Комисията

Комисията приема изцяло изменения 1, 14—17, 19—24, 33 и 34.

Изменения, които са приети частично

- Комисията приема част а) от изменение 8; но не и част б), която преформулира становището на Парламента на първо четене, тъй като Комисията смята, че общата позиция предлага по-целесъобразен текст предвид причините, посочени в нейното становище от 11 юни 2008 г.[1]

Изменения, които са приети по принцип:

- Комисията може да приеме изменения 10, 11 и 12 по принцип, отчитайки факта, че те съдържат елементи от нейното предложение за директива, в съответствие със задълженията на държавата на знамето; все пак въведените с тези изменения определения би следвало да се прилагат единствено по отношение на разпоредбите, свързани със задълженията на държавата на знамето.

Комисията отбелязва, че Съветът е постигнал политическо съгласие по отношение на предложението ѝ за директива относно задълженията на държавата на знамето. Това политическо съгласие се отнася до предмета на изменения 1, 10—12, 14—17, 19—24 и 33 и следователно ги прави ненужни с оглед на помирителната процедура.

4.2. Изменения, отхвърлени от Комисията

- Комисията отхвърля изменения 2—7, 9, 13, 18 и 25—32, които преформулират становището на Парламента на първо четене, тъй като Комисията смята, че общата позиция предлага по-целесъобразен текст предвид причините, посочени в нейното становище от 11 юни 2008 г.

5. Заключение

В съответствие с член 250, параграф 2 от Договора за ЕО Комисията изменя предложението си по описания по-горе начин.

[1] COM(2008) 370 окончателен